## Obvezatne upute broj II - Obrasci za postupak kandidiranja

### NN 106/2007 (17.10.2007.), Obvezatne upute broj II - Obrasci za postupak kandidiranja

# DRŽAVNO IZBORNO POVJERENSTVO

**3103**

Na temelju članka 48. točka 3. i 5. Zakona o izborima zastup­nika u Hrvatski
sabor (»Narodne novine«, broj 69/03 – pročišćeni tekst i 19/07 dalje Zakon)
Državno izborno povjerenstvo Republike Hrvatske utvrđuje

## OBVEZATNE UPUTE BROJ II

### OBRASCI ZA POSTUPAK KANDIDIRANJA

1. Pripreme i provođenje izbora za zastupnike u Hrvatski sabor obavljat će se
isključivo na obrascima propisanim ovim Obvezatnim uputama.
2. Obrasci iz točke 1. ovih Obvezatnih uputa nosit će oznaku OZ.
3. Ako za pojedine radnje nije obvezatnim uputama utvrđen odgovarajući obrazac,
Državno izborno povjerenstvo Republike Hrvatske će, kada je to neophodno za
provođenje odgovarajuće izborne radnje, odrediti sadržaj i oblik obrasca u
skladu s odredbama Zakona.
4. Obrasci za postupak kandidiranja su:
– OZ–1 – Prijedlog liste za izbor zastupnika u Hrvatski sabor,
– OZ–2 – Prijedlog neovisne liste za izbor zastupnika u Hrvatski sabor,
– OZ–3 – Prijedlog kandidata za izbor zastupnika u Hrvatski sabor koje biraju
pripadnici srpske nacionalne manjine,
– OZ–4 – Prijedlog neovisnih kandidata za izbor zastupnika u Hrvatski sabor koje
biraju pripadnici srpske nacionalne manjine,
– OZ–5 – Prijedlog kandidata za izbor zastupnika u Hrvatski sabor kojeg biraju
pripadnici mađarske nacionalne manjine,
– OZ–6 – Prijedlog neovisnog kandidata za izbor zastupnika u Hrvatski sabor
kojeg biraju pripadnici mađarske nacionalne manjine,
– OZ–7 – Prijedlog kandidata za izbor zastupnika u Hrvatski sabor kojeg biraju
pripadnici talijanske nacionalne manjine,
– OZ–8 – Prijedlog neovisnog kandidata za izbor zastupnika u Hrvatski sabor
kojeg biraju pripadnici talijanske nacionalne manjine,
– OZ–9 – Prijedlog kandidata za izbor zastupnika u Hrvatski sabor kojeg zajedno
biraju pripadnici češke i slovačke nacionalne manjine,
– OZ–10 – Prijedlog neovisnog kandidata za izbor zastupnika u Hrvatski sabor
kojeg zajedno biraju pripadnici češke i slovačke nacionalne manjine,
– OZ–11 – Prijedlog kandidata za izbor zastupnika u Hrvatski sabor kojeg zajedno
biraju pripadnici austrijske, bugarske, njemačke, poljske, romske, rumunjske,
rusinske, ruske, turske, ukrajinske, vlaške i židovske nacionalne manjine,
– OZ–12 – Prijedlog neovisnog kandidata za izbor zastupnika u Hrvatski sabor
kojeg zajedno biraju pripadnici austrijske, bugarske, njemačke, poljske, romske,
rumunjske, rusinske, ruske, turske, ukrajinske, vlaške i židovske nacionalne
manjine,
– OZ–13 – Prijedlog kandidata za izbor zastupnika u Hrvatski sabor kojeg zajedno
biraju pripadnici albanske, bošnjačke, crnogorske, makedonske i slovenske
nacionalne manjine,
– OZ–14 – Prijedlog neovisnog kandidata za izbor zastupnika u Hrvatski sabor
kojeg zajedno biraju pripadnici albanske, bošnjačke, crnogorske, makedonske i
slovenske nacionalne manjine,
– OZ–15 – Očitovanje kandidata ili zamjenika kandidata o prihvaćanju
kandidature.
5. Oznake, nazivi i sadržaj obrasca sastavni su dio ovih Obvezatnih uputa.
6. Ove Obvezatne upute stupaju na snagu danom objave u »Narodnim novinama«.

Klasa: 013-03/07-01/10
Urbroj: 507-07-01
Zagreb, 17. listopada 2007.

Predsjednik
**Branko Hrvatin, dipl. iur**., v. r.

[OZ–1](dodatni/378529.pdf)

[OZ–2](dodatni/378530.pdf)

[OZ–3](dodatni/378531.pdf)

[OZ–4](dodatni/378532.pdf)

[OZ–5](dodatni/378533.pdf)

[OZ–6](dodatni/378534.pdf)

[OZ–7](dodatni/378535.pdf)

[OZ–8](dodatni/378536.pdf)

[OZ–9](dodatni/378537.pdf)

[OZ–10](dodatni/378538.pdf)

[OZ–11](dodatni/378539.pdf)

[OZ–12](dodatni/378540.pdf)

[OZ–13](dodatni/378541.pdf)

[OZ–14](dodatni/378542.pdf)

[OZ–15](dodatni/378543.pdf)

Uputa, NN 106/2007-3103
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)